Hoolimata sellest, et pingeliste läbirääkimiste käigus Tiiduga õnnestus mul nihutada pühapäevase rattasõidu algusaeg kella poole kümnelt kümnele, erilist populaarsust kodus ma sellega ei võitnud. Lisaks tuli hommikul välja, et kui mina alustasin kell kümme, siis Tiit alustas ikkagi varem ja meie kohtumispaik liikus lihtsalt Piritalt Russalka juurde :). Aga kõik see ei vähenda karvavõrdki naudingut pühapäevahommikusest rattasõidust, kui linn tühi, muru ja lombid jääs ning särav päike taevas.